มีไข้(ไม่สูง) มีอาการคลื่นไส้ อาเจียน ปวดหัว กินข้าวได้น้อย(ในปากมันขม) อ่อนเพลีย เป็นแบบนี้มา 3 วันแล้ว ไม่ทราบว่าเป็นอะไรร้ายแรงไหมครับ
สวัสดีค่ะ อาการไข้ต่ำๆ คลื่นไส้ กินได้น้อยดังกล่าวมานั้น อาจจะเกิดมาจากการติดเชื้อใดๆในร่างกาย เช่นเชื้อไวรัสที่ไม่จำเพาะเจาะจง เชื้อแบคทีเรีย อาหารเป็นพิษ ลำไส้อักเสบ กระเพาะอาหารมีแผลเป็นต้นซึ่งควรสังเกตอาการตนเองอย่างใกล้ชิดต่อไป เช่นถ้ามีไข้สูงเกิน 37.5องศา ปวดเมื่อยตามตัวมาก คลื่นไส้ กินได้น้อยหรือไม่ได้เลย มีอาการไอ เจ็บคอ มีน้ำมูก ควรจะรีบไปพบแพทย์เพื่อตรวจเพิ่มเติมในระหว่างนี้ดื่มน้ำมากๆ พักผ่อนให้เพียงพอ รับประทานอาหารอ่อนๆและสุกสะอาด กินยาลดไข้แก้ปวดศีรษะได้ และหลีกเลี่ยงการไปในที่ชุมชน